CELEX: 32017R1846
Language: et
Date: 2017-10-12 00:00:00
Title: Komisjoni rakendusmäärus (EL) 2017/1846, 12. oktoober 2017, millega muudetakse rakendusmäärust (EL) 2017/1272 seoses Portugali jaoks 2017. aastaks kehtestatud teatavate otsetoetuskavade suhtes kohaldatavate eelarve ülemmääradega

13.10.2017   
            
            
               ET
            
            
               Euroopa Liidu Teataja
            
            
               L 264/1
            
         KOMISJONI RAKENDUSMÄÄRUS (EL) 2017/1846,
   12. oktoober 2017,
   millega muudetakse rakendusmäärust (EL) 2017/1272 seoses Portugali jaoks 2017. aastaks kehtestatud teatavate otsetoetuskavade suhtes kohaldatavate eelarve ülemmääradega
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1307/2013, millega kehtestatakse ühise põllumajanduspoliitika raames toetuskavade alusel põllumajandustootjatele makstavate otsetoetuste eeskirjad ning tunnistatakse kehtetuks nõukogu määrused (EÜ) nr 637/2008 ja (EÜ) nr 73/2009, (1) eriti selle artikli 22 lõiget 1 ja artikli 42 lõiget 2,
   ning arvestades järgmist:
   
               (1)
            
            
               Komisjoni rakendusmäärusega (EL) 2017/1272 (2) on kindlaks määratud aastased riiklikud ülemmäärad, mida kohaldatakse teatavate otsetoetuskavade suhtes 2017. aastal.
            
         
               (2)
            
            
               Rakendusmääruses (EL) 2017/1272 on sätestatud ümberjaotava toetuse ülemmäär Portugalis, see on vastavuses Portugali otsusega kohaldada alates 2017. taotlusaastast ümberjaotavat toetust. Hiljem aga selgus, et eraldatud rahasummad, millest Portugal teatas, ei kajastanud kõnealuse toetuskava raames kavandatud kulude üht osa. Selleks et saaks täita toetuskava eesmärki, milleks on põllumajandusettevõtte esimeste hektarite toetuse suurendamine, tuleks suurendada Portugali 2017. aasta ümberjaotavale toetusele ettenähtud rahaeraldisi.
            
         
               (3)
            
            
               Seega ja kooskõlas määruse (EL) nr 1307/2013 artikliga 22 tuleks vastavalt vähendada Portugali 2017. aasta põhitoetuskava ülemmäära.
            
         
               (4)
            
            
               Rakendusmäärust (EL) 2017/1272 tuleks vastavalt muuta.
            
         
               (5)
            
            
               Kuna käesoleva määrusega tehtud parandus mõjutab alates 1. jaanuarist 2017 kehtima hakkava rakendusmääruse (EL) 2017/1272 kohaldamist, tuleks käesolevat määrust samuti kohaldada samast kuupäevast alates.
            
         
               (6)
            
            
               Käesolevas määruses sätestatud meetmed on kooskõlas otsetoetuste komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) 2017/1272 muutmine
   Rakendusmääruse (EL) 2017/1272 lisa muudetakse järgmiselt.
   
               1)
            
            
               I punktis asendatakse Portugali käsitlev kanne järgmisega:
               
                           „Portugal
                        
                        
                           267 437 “
                        
                     
         
               2)
            
            
               III punktis asendatakse Portugali käsitlev kanne järgmisega:
               
                           „Portugal
                        
                        
                           23 050 “
                        
                     
         Artikkel 2
   Jõustumine ja kohaldamine
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Seda kohaldatakse alates 1. jaanuarist 2017.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 12. oktoober 2017
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 347, 20.12.2013, lk 608.
   
      (2)  Komisjoni 14. juuli 2017. aasta rakendusmäärus (EL) 2017/1272, millega kehtestatakse 2017. aastaks Euroopa Parlamendi ja nõukogu määruses (EL) nr 1307/2013 sätestatud teatavate otsetoetuskavade suhtes kohaldatavad eelarve ülemmäärad (ELT L 184, 15.7.2017, lk 5).